# data[].attributes.headline
Συγχαρητήριο μήνυμα της Τομεάρχη Αθλητισμού και βουλευτή του ΣΥΡΙΖΑ-ΠΣ, Μαρίνα Κοντοτόλη για την νίκη του Νταουρέν Κουρουγκλίεφ.

# data[].attributes.subject
Συγχαρητήριο μήνυμα της Τομεάρχη Αθλητισμού και βουλευτή του ΣΥΡΙΖΑ-ΠΣ, Μαρίνα Κοντοτόλη για την νίκη του Νταουρέν Κουρουγκλίεφ.

# data[].attributes.body
Θερμά συγχαρητήρια στον Νταουρέν Κουρουγκλίεφ για την τεράστια επιτυχία του,
που στέφθηκε Πρωταθλητής Ευρώπης για τρίτη συνεχόμενη χρονιά!

Η νίκη του στην κατηγορία των 92 κιλών Ελευθέρας Πάλης στο Ευρωπαϊκό Πρωτάθλημα στη Μπρατισλάβα, απέναντι σε κορυφαίους αντιπάλους και σε έναν συγκλονιστικό τελικό, αποδεικνύει όχι μόνο το σπάνιο ταλέντο του, αλλά και την αφοσίωσή του στο άθλημα, το ήθος και την ψυχική του δύναμη.

Ο Ολυμπιονίκης μας συνεχίζει να κάνει περήφανη την Ελλάδα, αποδεικνύοντας ότι η ελληνική Πάλη έχει παρόν και μέλλον, χάρη σε αθλητές που δίνουν τον καλύτερό τους εαυτό, με σκληρή δουλειά και πίστη.

Ως Τομεάρχης Αθλητισμού του ΣΥΡΙΖΑ – Προοδευτική Συμμαχία, εκφράζω την ευγνωμοσύνη μου για τη χαρά και την έμπνευση που προσφέρει σε όλους μας, αλλά και τη δέσμευσή μου να στηρίζω σταθερά τον ερασιτεχνικό αθλητισμό και όλους τους ανθρώπους που τιμούν την Ελλάδα στα γήπεδα, τα ταπί και τις διεθνείς διοργανώσεις.

Μπράβο, Νταουρέν!

Σου ευχόμαστε ακόμη περισσότερες κορυφές!

# data[].attributes.headline
Να καταργηθεί το ΠΔ 85/2022, καθώς μία μεθοδευμένη πολιτική επιλογή απαξίωσης της Τέχνης και των ανθρώπων του πολιτισμού.

# data[].attributes.subject
Να καταργηθεί το ΠΔ 85/2022, καθώς μία μεθοδευμένη πολιτική επιλογή απαξίωσης της Τέχνης και των ανθρώπων του πολιτισμού.

# data[].attributes.body
Το Προεδρικό Διάταγμα 85/2022 είναι μια ωμή, πολιτικά μεθοδευμένη προσβολή απέναντι στους ανθρώπους της Τέχνης και του Πολιτισμού.

Η κυβέρνηση της Νέας Δημοκρατίας επιλέγει για ακόμη μία φορά να καταπατήσει το Σύνταγμα, να παραχαράξει την εκπαιδευτική πραγματικότητα και να υποβαθμίσει βίαια τις καλλιτεχνικές σπουδές, κατατάσσοντας πτυχία ανώτερης εκπαίδευσης στην κατηγορία του απολυτηρίου Λυκείου.

Δεν είναι άγνοια. Είναι επιλογή. Επιλογή πολιτικής απαξίωσης της Τέχνης, της δημιουργικότητας, της έκφρασης. Είναι το αποκορύφωμα μιας πορείας που ξεκίνησε με την κατάργηση των καλλιτεχνικών μαθημάτων από τα σχολεία, την εγκατάλειψη των καλλιτεχνών μέσα στην πανδημία και φτάνει σήμερα να επιχειρεί την ισοπέδωση κάθε έννοιας επαγγελματικής κατοχύρωσης και αξιοπρέπειας.

Οι καλλιτέχνες δεν είναι διακοσμητικά στοιχεία ούτε “χομπίστες”, όπως φαίνεται να πιστεύει η κυβέρνηση. Είναι εργαζόμενοι με γνώση, εκπαίδευση, πτυχία, επαγγελματικό ήθος. Η μάχη τους είναι δίκαιη και είναι και δική μας μάχη.

Ο ΣΥΡΙΖΑ-ΠΣ στέκεται αταλάντευτα στο πλευρό τους. Θα είμαστε παρόντες, και στους δρόμους και στους θεσμούς, μέχρι να αποσυρθεί αυτή η απαράδεκτη, αντισυνταγματική ρύθμιση.

Την Παρασκευή 11/4/2025 στο ΣτΕ δεν κρίνεται μόνο ένα νομικό ζήτημα. Κρίνεται η ίδια η αξία της καλλιτεχνικής εκπαίδευσης στη χώρα μας. Κρίνεται αν ο Πολιτισμός έχει θέση ή αν θα συνεχίσει να αντιμετωπίζεται ως εμπόδιο από μια εξουσία που φοβάται την τέχνη γιατί δεν μπορεί να τη χειραγωγήσει.

# data[].attributes.headline
Όταν η πολιτιστική κληρονομιά γίνεται προνόμιο για λίγους, η είσοδος  των 120€ στην Ακρόπολη είναι απαγορευτική για μία τετραμελή οικογένεια.  

# data[].attributes.subject
Όταν η πολιτιστική κληρονομιά γίνεται προνόμιο για λίγους, η είσοδος  των 120€ στην Ακρόπολη είναι απαγορευτική για μία τετραμελή οικογένεια.  

# data[].attributes.body
Μπήκε και επίσημα σε εφαρμογή η περσινή υπουργική απόφαση της κυβέρνησης Μητσοτάκη για τη νέα τιμολογιακή πολιτική στους αρχαιολογικούς χώρους και τα μουσεία. Μια απόφαση που, ως ΣΥΡΙΖΑ ΠΣ, προειδοποιούσαμε από την πρώτη στιγμή πως είναι καταστροφική και τώρα δικαιωνόμαστε, καθώς διαμαρτύρεται ανοιχτά η κοινωνία, οι επισκέπτες αλλά και άνθρωποι της τουριστικής αγοράς για τις υπέρογκες και παράλογες αυξήσεις.

Από την 1η Απριλίου, η είσοδος στην Ακρόπολη κοστίζει 30 ευρώ — χειμώνα-καλοκαίρι. Το εισιτήριο αυξήθηκε από τα 20 στα 30 ευρώ, δηλαδή κατά 50%. Καταργήθηκε η χαμηλότερη τιμή της χειμερινής περιόδου, καθιερώνοντας ενιαίο flat rate όλο τον χρόνο.

Μια τετραμελής οικογένεια θα χρειαστεί 120 ευρώ μόνο για την Ακρόπολη! Για να επισκεφθεί δε και τους υπόλοιπους χώρους του ιστορικού κέντρου (Αρχαία Αγορά, Ρωμαϊκή Αγορά, Κεραμεικός, Ολυμπιείο, Βιβλιοθήκη Αδριανού, Λύκειο), θα πρέπει να πληρώσει ξεχωριστά για τον καθένα, καθώς καταργήθηκε και το ενιαίο εισιτήριο. Έτσι, ενώ με το ενιαίο εισιτήριο θα πλήρωνε 30 € το άτομο, τώρα ξεπερνάει τα 100€ το άτομο, αύξηση 333% !!!

Αντίστοιχες αυξήσεις ισχύουν σε όλους σχεδόν τους χώρους: στην Αρχαία Ολυμπία η αύξηση φτάνει το 70%, ενώ με τη νέα κατηγοριοποίηση με βάση την επισκεψιμότητα, υπάρχουν χώροι όπου το κόστος εισόδου αυξήθηκε άνω του 60%.

Και σαν να μην έφτανε αυτό, τα μουσεία που έχουν μετατραπεί σε ΝΠΔΔ θα εφαρμόζουν ξεχωριστή τιμολογιακή πολιτική με αποφάσεις των διορισμένων από την Υπουργό Διοικητικών Συμβουλίων — χωρίς κανένα πλαίσιο κοινωνικής δικαιοσύνης ή κρατικού ελέγχου.

Η κυβέρνηση επιλέγει να προσεγγίσει τον πολιτισμό με όρους κερδοφορίας και αγοραίας αποτίμησης, εντάσσοντας τις αυξήσεις αυτές σε μια στρατηγική που εξυπηρετεί την εισπραξιμότητα, όχι τη δημοκρατική πρόσβαση. Δεν πρόκειται για εξορθολογισμό — πρόκειται για εξαίρεση των πολλών από την πολιτιστική εμπειρία.

Το δόγμα «πολιτισμός μόνο για όσους αντέχουν να πληρώσουν» είναι επικίνδυνο. Απομακρύνει τους νέους, αποκλείει τους οικονομικά ασθενέστερους, μετατρέπει την πολιτιστική κληρονομιά από αγαθό σε κοινό εμπόρευμα.

Ο ΣΥΡΙΖΑ-ΠΣ δηλώνει ξεκάθαρα:

Τα μνημεία δεν ανήκουν στην αγορά. Ανήκουν στην κοινωνία.
Και πρέπει να παραμείνουν προσβάσιμα, ζωντανά, δημόσια και οικουμενικά.

# data[].attributes.headline
Συγχαρητήριο Μήνυμα της Τομεάρχη Πολιτισμού και Αθλητισμού και Βουλευτή του ΣΥΡΙΖΑ ΠΣ για την κατάκτηση του κυπέλλου από τον ΑΟ Τρικάλων

# data[].attributes.subject
Συγχαρητήριο Μήνυμα της Τομεάρχη Πολιτισμού και Αθλητισμού και Βουλευτή του ΣΥΡΙΖΑ ΠΣ για την κατάκτηση του κυπέλλου από τον ΑΟ Τρικάλων

# data[].attributes.body
Θερμά συγχαρητήρια στον ΑΟ Τρίκαλα για την πανάξια κατάκτηση του 49ου Κυπέλλου της ΕΠΣ Τρικάλων! Η αγωνιστικότητα, το πάθος και η ομαδικότητα που επέδειξαν οι ποδοσφαιριστές, αλλά και η υποστήριξη των προπονητών, της διοίκησης και των φιλάθλων, αποδεικνύουν τη δύναμη του τοπικού μας αθλητισμού.

Συγχαρητήρια αξίζουν επίσης στον Διγενή Νεοχωρίου για την πορεία του και την αξιοπρεπή συμμετοχή του στον τελικό.

Ο ερασιτεχνικός αθλητισμός είναι αναπόσπαστο κομμάτι της ζωής της τοπικής μας κοινωνίας και αντικατοπτρίζει αξίες όπως η συνεργασία, η αλληλεγγύη και το ευ αγωνίζεσθαι. Είναι ευθύνη όλων μας να τον στηρίζουμε έμπρακτα.

Ως Τομεάρχης Πολιτισμού και Αθλητισμού του ΣΥΡΙΖΑ-Προοδευτική Συμμαχία και Βουλευτής Τρικάλων, θα συνεχίσω να στέκομαι δίπλα σε κάθε προσπάθεια που ενδυναμώνει τις αθλητικές μας υποδομές και καλλιεργεί το πνεύμα του αθλητισμού στην περιοχή μας.

# data[].attributes.headline
Συνάντηση του Γραμματέα της Κ.Ο. του ΣΥΡΙΖΑ-ΠΣ Διονύση Καλαματιανού και της Βουλευτή Τρικάλων Μαρίνας Κοντοτόλη με το Δίκτυο Ιδιωτικών ΚΔΑΠ Ελλάδας.

# data[].attributes.subject
Συνάντηση του Γραμματέα της Κ.Ο. του ΣΥΡΙΖΑ-ΠΣ Διονύση Καλαματιανού και της Βουλευτή Τρικάλων Μαρίνας Κοντοτόλη με το Δίκτυο Ιδιωτικών ΚΔΑΠ Ελλάδας.

# data[].attributes.body
Πραγματοποιήθηκε σήμερα συνάντηση μεταξύ του Γραμματέα της Κοινοβουλευτικής Ομάδας του ΣΥΡΙΖΑ-Προοδευτική Συμμαχία, Διονύση Καλαματιανού, και της Βουλευτή Τρικάλων, Μαρίνας Κοντοτόλη, με αντιπροσωπεία του Δικτύου Ιδιωτικών ΚΔΑΠ Ελλάδας.

Κατά τη διάρκεια της συνάντησης, συζητήθηκαν αναλυτικά τα προβλήματα που αντιμετωπίζει ο κλάδος των Κέντρων Δημιουργικής Απασχόλησης Παιδιών (ΚΔΑΠ), οι προκλήσεις που σχετίζονται με τη βιωσιμότητα των δομών, καθώς και η ανάγκη διαμόρφωσης ενός σταθερού θεσμικού πλαισίου λειτουργίας, με σεβασμό στον παιδαγωγικό τους ρόλο και τη συμβολή τους στη στήριξη της οικογένειας και της τοπικής κοινωνίας.

Οι εκπρόσωποι του Δικτύου ενημέρωσαν για τις δυσκολίες που αντιμετωπίζουν σε σχέση με τις χρηματοδοτήσεις των κοινών ΚΔΑΠ και τα ΚΔΑΠ ΑμεΑ, την προτεραιοποίηση των vouchers  για τρίτεκνες, πολύτεκνες κι ευάλωτες κοινωνικές ομάδες, την αύξηση του ποσού ανά  voucher, την έγκαιρη ενεργοποίησή τους μέχρι 31 Οκτωβρίου, κλπ.

Από την πλευρά τους, οι κ.κ. Καλαματιανός και Κοντοτόλη εξέφρασαν τη στήριξή τους στις προσπάθειες των Ιδιωτικών ΚΔΑΠ, επισημαίνοντας πως ο ΣΥΡΙΖΑ-ΠΣ αναγνωρίζει τον σημαντικό ρόλο που διαδραματίζουν στην κοινωνική συνοχή και την υποστήριξη των εργαζόμενων οικογενειών. Αναφέρθηκαν στην κατάθεση επίκαιρων ερωτήσεων  και άλλων Μέσων Κοινοβουλευτικού Ελέγχου για τα ΚΔΑΠ που έχουν κατατεθεί από την Κ.Ο. του ΣΥΡΙΖΑ-ΠΣ, με πρωτοβουλία της Τομεάρχη Κοινωνικών Υποθέσεων, κας Νοτοπούλου. Δεσμεύτηκαν, επίσης,  για την εκ νέου ανάδειξη των ζητημάτων του κλάδου σε κοινοβουλευτικό επίπεδο και την προώθηση λύσεων που θα διασφαλίζουν τη βιωσιμότητα και την ποιότητα των παρεχόμενων υπηρεσιών.

Η συνάντηση πραγματοποιήθηκε σε ιδιαίτερα εποικοδομητικό κλίμα, με κοινή διάθεση για συνέχιση του διαλόγου και αναζήτηση ουσιαστικών λύσεων, προς όφελος των παιδιών και της κοινωνίας.

# data[].attributes.headline
Μήνυμα της Τομεάρχη Πολιτισμού και Αθλητισμού και Βουλευτή του ΣΥΡΙΖΑ ΠΣ για την παγκόσμια ημέρα Αθλητισμού.

# data[].attributes.subject
Μήνυμα της Τομεάρχη Πολιτισμού και Αθλητισμού και Βουλευτή του ΣΥΡΙΖΑ ΠΣ για την παγκόσμια ημέρα Αθλητισμού.

# data[].attributes.body
6 Απριλίου είναι η Παγκόσμια Ημέρα Αθλητισμού. Μια μέρα που μας καλεί όχι να γιορτάσουμε γενικά, αλλά να κοιτάξουμε γύρω μας – και μέσα μας.
Να αναρωτηθούμε: ποιος έχει πραγματικά πρόσβαση στον αθλητισμό; Ποιος μπορεί να συνεχίσει να αθλείται; Ποιος ακούγεται και ποιος μένει αόρατος;

Ο αθλητισμός για τους ανθρώπους αυτής της χώρας ήταν πάντα πράξη καθημερινή, συλλογική, συχνά σιωπηλή. Στα σχολεία, στις γειτονιές, στα χωριά, σε συλλόγους που αγωνίζονται χωρίς φώτα, αλλά με ψυχή. Εκεί είναι ο πραγματικός αθλητισμός: στις αντοχές της μάνας που πηγαίνει το παιδί της στο γήπεδο, του προπονητή που κρατά όρθια την ομάδα, των αθλητριών που παλεύουν για να μη θεωρείται η εγκυμοσύνη “ρήτρα λύσης συμβολαίου”.

Η πολιτεία δεν μπορεί να μένει θεατής σε αυτό τον αγώνα. Ούτε να θυμάται τον αθλητισμό μόνο όταν υπάρχουν διακρίσεις και μετάλλια.
Χρειάζεται σχέδιο, φροντίδα και φωνή για αυτούς που δεν φωνάζουν.
Ο αθλητισμός πρέπει να είναι δομή δημοκρατίας και δικαιοσύνης.
Να αναγνωρίζει τον μόχθο, να εξασφαλίζει τα δικαιώματα, να εμπνέει – όχι να εξοντώνει.

Ως ΣΥΡΙΖΑ – Προοδευτική Συμμαχία, δίνουμε τον λόγο στους ανθρώπους του αθλητισμού και στηρίζουμε:
• Τη δημιουργία συνθηκών πρόσβασης και συμμετοχής για όλους και όλες
• Τη θεσμική κατοχύρωση των δικαιωμάτων των αθλητών και αθλητριών, χωρίς διακρίσεις
• Τη στήριξη του ερασιτεχνικού και σχολικού αθλητισμού, που σήμερα κρατιέται όρθιος από την αυταπάρνηση των λίγων
• Την αναβάθμιση των υποδομών, που δεν αντέχουν άλλη εγκατάλειψη

Γιατί ο αθλητισμός δεν είναι ούτε προνόμιο ούτε διακοσμητικό.
Είναι χώρος ζωής, συλλογικότητας και αξιοπρέπειας.

# data[].attributes.headline
Συναντήσεις της Βουλετή και Τομεάρχη Πολιτισμού του ΣΥΡΙΖΑ-ΠΣ, Μαρίνας Κοντοτόλη στο πλαίσιο της επίσκεψής της στα Χανιά.

# data[].attributes.subject
Συναντήσεις της Βουλετή και Τομεάρχη Πολιτισμού του ΣΥΡΙΖΑ-ΠΣ, Μαρίνας Κοντοτόλη στο πλαίσιο της επίσκεψής της στα Χανιά.

# data[].attributes.body
Την Πέμπτη 3 Απριλίου, η Βουλευτής Τρικάλων και Τομεάρχης Πολιτισμού & Αθλητισμού του ΣΥΡΙΖΑ-ΠΣ, Μαρίνα Κοντοτόλη πραγματοποίησε σειρά συναντήσεων στο πλαίσιο της επίσκεψής της στα Χανιά.

Είχε την ευκαιρία να ξεναγηθεί στο Αρχαιολογικό Μουσείο Χανίων, από την Μαρία Ανδρεαδάκη Βλαζάκη, διευθύντρια Ανασκαφών στον λόφο Καστέλι, όπου εδραίωσε την πεποίθησή της για τη σημασία και το χρονικό βάθος της πολιτιστικής κληρονομιάς του νησιού και ιδιαίτερα του δυτικού τμήματός του.

Στη συνέχεια είχε συνάντηση με μέλη της αξιωματικής αντιπολίτευσης του Δήμου Χανίων από την παράταξη «Όνειρο είναι τα Χανιά», με επικεφαλής την Κατερίνα Μανιμανάκη, καθώς και τις  Σοφία Ελευθεριάδου, Ζώη Γεωργούλα και τον Στέλιο Ζερβάκη, όπου ενημερώθηκε για ζητήματα της πόλης που άπτονται του τομέα ευθύνης της. Συνοδεία των μελών της δημοτικής κίνησης, αμέσως μετά, επισκέφτηκε τον δήμαρχο Χανίων Παναγιώτη Σημανδηράκη, παρουσία του αντιδημάρχου Πολιτισμού Γιάννη Γιαννακάκη, με τους οποίους είχε επί μακρόν συζήτηση για θέματα του χώρου παρέμβασης της τοπικής αυτοδιοίκησης.

Πιο συγκεκριμένα, από την κ. Κοντοτόλη τέθηκαν: οι αναστηλωτικές επισκευές που αποτελούν απόλυτη ανάγκη για το Φρούριο Ιτζεδίν, η πορεία χρηματοδότησης και υλοποίησης του Μουσείου Μίκης Θεοδωράκης στον Γαλατά, παρεμβάσεις που θα μπορούσαν να αναστείλουν οριστικά την προοπτική ξενοδοχοποίησης του λόφου Καστέλι, καθώς και ζητήματα που αφορούν το έργο ανακατασκευής του κολυμβητηρίου της Νέας Χώρας και ιδιαίτερα τη χρηματοδότηση και κατασκευή από την πλευρά του Δήμου Χανίων προκάτ πισίνας για την εξυπηρέτηση των εκατοντάδων πολιτών που αθλούνται εκεί.

Τέλος, η Βουλευτής Τρικάλων του ΣΥΡΙΖΑ-ΠΣ επισκέφτηκε τον τόπο μνήμης και μαρτυρίου στο Φρούριο Ιτζεδίν, όπου είχε την ευκαιρία να διαπιστώσει τον επείγοντα χαρακτήρα των επισκευών που απαιτούνται για το μνημείο, κλείνοντας με τον καλύτερο τρόπο, με συγκίνηση και δέος, την περιήγηση και ενημέρωσή της σε χώρους και ζητήματα του τομέα της.

# data[].attributes.attachment_link.title
Beige Minimalist Collage Instagram Post (13)

# data[].attributes.headline
Συγχαρητήριο μήνυμα της τομεάρχη Πολιτισμού και Αθλητισμού και Βουλευτή του ΣΥΡΙΖΑ-ΠΣ Μαρίνας Κοντοτόλη για την πρόκριση της ομάδας μπάσκετ του ΠΑΟΚ.

# data[].attributes.subject
Συγχαρητήριο μήνυμα της τομεάρχη Πολιτισμού και Αθλητισμού και Βουλευτή του ΣΥΡΙΖΑ-ΠΣ Μαρίνας Κοντοτόλη για την πρόκριση της ομάδας μπάσκετ του ΠΑΟΚ.

# data[].attributes.body
Θερμά συγχαρητήρια στην ομάδα μπάσκετ του ΠΑΟΚ για τη μεγάλη πρόκριση στον τελικό του FIBA Europe Cup! Με ψυχή, πάθος και αποφασιστικότητα, ο ΠΑΟΚ απέδειξε τη δυναμική του στο ευρωπαϊκό μπάσκετ, γράφοντας μια ακόμα σπουδαία σελίδα στην ιστορία του συλλόγου.

Η επιτυχία αυτή τιμά το ελληνικό μπάσκετ και γεμίζει υπερηφάνεια όλους τους φιλάθλους. Εύχομαι καλή επιτυχία στον τελικό – ο δρόμος για την κορυφή είναι ανοιχτός!
Συνεχίστε να μας κάνετε περήφανους!

# data[].attributes.headline
Συνάντηση της Τομεάρχη Πολιτισμού και Αθλητισμού και Βουλευτή κ. Μαρίνας Κοντοτόλη μαζί με τον συντονιστή ΕΠΕΚΕ ΣΥΡΙΖΑ-ΠΣ, Στέλιο Αποστόλου, και το μέλος της Γραμματείας του Τμήματος Αθλητισμού, Στέλιο Συκά, στη Βουλή με τους εκπροσώπους του Πανελλήνιου Συνδέσμου Αμειβομένων Πετοσφαιριστών/στριών (ΠΑΣΑΠΠ). 

# data[].attributes.subject
Συνάντηση της Τομεάρχη Πολιτισμού και Αθλητισμού και Βουλευτή κ. Μαρίνας Κοντοτόλη μαζί με τον συντονιστή ΕΠΕΚΕ ΣΥΡΙΖΑ-ΠΣ, Στέλιο Αποστόλου, και το μέλος της Γραμματείας του Τμήματος Αθλητισμού, Στέλιο Συκά, στη Βουλή με τους εκπροσώπους του Πανελλήνιου Συνδέσμου Αμειβομένων Πετοσφαιριστών/στριών (ΠΑΣΑΠΠ). 

# data[].attributes.body
Την Τρίτη 1 Απριλίου 2025, ως Βουλευτής του ΣΥΡΙΖΑ-ΠΣ και Τομεάρχης Αθλητισμού, μαζί με τον συντονιστή ΕΠΕΚΕ ΣΥΡΙΖΑ-ΠΣ, Στέλιο Αποστόλου, και το μέλος της Γραμματείας του Τμήματος Αθλητισμού, Στέλιο Συκά, πραγματοποιήσαμε συνάντηση στη Βουλή με τους εκπροσώπους του Πανελλήνιου Συνδέσμου Αμειβομένων Πετοσφαιριστών/στριών (ΠΑΣΑΠΠ) και, συγκεκριμένα, με τον Πρόεδρο, Γιάννη Αχιλλεόπουλο, την Αντιπρόεδρο, Αθηνά Παπαφωτίου και τον νομικό σύμβουλο του φορέα, Δημήτρη Πρεβενιό.

Κατά τη διάρκεια της συνάντησης, τέθηκαν επί τάπητος τα προβλήματα που αντιμετωπίζουν οι αθλητές και οι αθλήτριες στον χώρο, με ιδιαίτερη έμφαση στα ασφαλιστικά και εργασιακά τους δικαιώματα, την κατοχύρωση των βέλτιστων επαγγελματικών συνθηκών καθώς και τις ανισότητες που υφίστανται.

Οι εκπρόσωποι του ΠΑΣΑΠΠ ανέλυσαν τα καίρια ζητήματα που χρήζουν άμεσης αντιμετώπισης, τονίζοντας την ανάγκη για θεσμικές παρεμβάσεις, με σκοπό τη διασφάλιση καθώς και την εξίσωση των επαγγελματικών δικαιωμάτων των πετοσφαιριστριών με τα αντίστοιχα των πετοσφαιριστών.

Αναγνωρίζοντας τις προκλήσεις που αντιμετωπίζουν οι αθλητές και οι αθλήτριες του Βόλλεϋ, δεσμεύτηκα να αναδείξω τις υφιστάμενες ανισότητες και να προωθήσω συγκεκριμένες πρωτοβουλίες για τη βελτίωση του νομοθετικού πλαισίου που αφορά τα εργασιακά τους δικαιώματα στον αθλητισμό. Επιπλέον, τόνισα τη σημασία της συνεργασίας μεταξύ των φορέων, της Πολιτείας και των αθλητών για τη διαμόρφωση ενός δικαιότερου και ασφαλέστερου επαγγελματικού περιβάλλοντος.

Ο ΣΥΡΙΖΑ-ΠΣ στηρίζει τα δικαιώματα των αθλητών και των αθλητριών και θα συνεχίσει να αναλαμβάνει πρωτοβουλίες για τη δίκαιη και ισότιμη μεταχείρισή τους στον επαγγελματικό αθλητισμό.

# data[].attributes.attachment_link.title
Beige Minimalist Collage Instagram Post (14)

# data[].attributes.headline
Κοινή ανακοίνωση των εκπροσώπων των στελεχών των Ενόπλων Δυνάμεων και των Σωμάτων Ασφαλείας: όχι στην άνιση μισθολογική μεταχείριση των στελεχών των Ενόπλων Δυνάμεων και των Σωμάτων Ασφαλείας.

# data[].attributes.subject
Κοινή ανακοίνωση των εκπροσώπων των στελεχών των Ενόπλων Δυνάμεων και των Σωμάτων Ασφαλείας: όχι στην άνιση μισθολογική μεταχείριση των στελεχών των Ενόπλων Δυνάμεων και των Σωμάτων Ασφαλείας.

# data[].attributes.body
Στη Βουλή έφερε η Βουλευτής Τρικάλων, Μαρίνα Κοντοτόλη, την ανακοίνωση των εκπροσώπων των στελεχών των Ενόπλων Δυνάμεων και των Σωμάτων Ασφαλείας, με την οποία εκφράζουν την έντονη αντίθεσή τους στις εξαγγελίες της κυβέρνησης για αυξήσεις και νέο μισθολόγιο για τις Ένοπλες Δυνάμεις, αφήνοντας απέξω την Αστυνομία, την Πυροσβεστική και το Λιμενικό.

Αναφορά προς τους κ. κ. Υπουργούς Προστασίας του Πολίτη, Επικρατείας και Εθνικής Οικονομίας και Οικονομικών, κατατέθηκε από τη Βουλευτή Τρικάλων του ΣΥΡΙΖΑ-Προοδευτική Συμμαχία Τρικάλων, Μαρίνα Κοντοτόλη, ζητώντας να απαντήσουν στη Βουλή κατά πόσο οι εξαγγελίες της κυβέρνησης αφορούν μονομερώς τις Ένοπλες Δυνάμεις, παραβιάζοντας τη μέχρι σήμερα ακολουθούμενη ενιαία μισθολογική πολιτική για αυτές και τα Σώματα Ασφαλείας.

Ειδικότερα, όπως αναφέρουν οι εκπρόσωποι των στελεχών των Ενόπλων Δυνάμεων και των Σωμάτων Ασφαλείας, από το 2017 νομοθετήθηκε το ενιαίο ειδικό μισθολόγιο για τα «Στελέχη των Ενόπλων Δυνάμεων και αντίστοιχων της Ελληνικής Αστυνομίας, του Πυροσβεστικού και Λιμενικού Σώματος – Ελληνικής Ακτοφυλακής» και εφαρμόζεται μέχρι και σήμερα.

Η επιχείρηση των κυβέρνησης να διχάσει το σώμα των ένστολων με το «διαίρει και βασίλευε» βρίσκει τα στελέχη τους κάθετα απέναντι σε τέτοιες μεθοδεύσεις, τις οποίες καταδικάζουν, προειδοποιώντας τους εμπνευστές τους να μην προχωρήσουν σε νομοθετικές πρωτοβουλίες.

Ως ΣΥΡΙΖΑ-ΠΣ στηρίζουμε το αίτημα για 13ο και 14ο μισθό στους δημόσιους υπαλλήλους, ανεξαρτήτως αν φοράνε στολή ή όχι.

# data[].attributes.headline
Επίσκεψη της Βουλευτή και Τομεάρχη Πολιτισμού του ΣΥΡΙΖΑ-ΠΣ, Μαρίνας Κοντοτόλη στο Ψηφιακό Μουσείο της Ακαδημίας Πλάτωνος.

# data[].attributes.subject
Επίσκεψη της Βουλευτή και Τομεάρχη Πολιτισμού του ΣΥΡΙΖΑ-ΠΣ, Μαρίνας Κοντοτόλη στο Ψηφιακό Μουσείο της Ακαδημίας Πλάτωνος.

# data[].attributes.body
﻿

Τη Δευτέρα, 31 Μαρτίου 2025, επισκέφτηκα το Ψηφιακό Μουσείο της Ακαδημίας Πλάτωνος, το οποίο υπάγεται στον Οργανισμό Πολιτισμού, Αθλητισμού και Νεολαίας του Δήμου Αθηναίων.

Κατά την επίσκεψή μου, ξεναγήθηκα στους χώρους του μουσείου, ενημερώθηκα αλλά και βίωσα τις διαδραστικές εκθέσεις και τις τεχνολογικές εφαρμογές που προσφέρουν στους επισκέπτες μια μοναδική εμπειρία γνωριμίας με τη φιλοσοφία του Πλάτωνα και την ιστορία της περιοχής. Μετά το πέρας της ξενάγησης, περιηγήθηκα και στον εξωτερικό περιβάλλοντα χώρο.

Είχα, επιπλέον, την ευκαιρία να συζητήσω με το προσωπικό του μουσείου για τις προκλήσεις και τις ανάγκες που αντιμετωπίζει ο χώρος, καθώς και για τις δυνατότητες ενίσχυσης του έργου του.

Σε δήλωσή μου, τόνισα: «Το Ψηφιακό Μουσείο της Ακαδημίας Πλάτωνος αποτελεί έναν πρότυπο χώρο πολιτιστικής εκπαίδευσης, που αξιοποιεί την τεχνολογία για να διαδώσει τη σπουδαία φιλοσοφική παράδοση της χώρας μας. Η διαδραστικότητα, η προσβασιμότητα και η ολιστική προσέγγιση που υιοθετεί το καθιστούν έναν πολιτιστικό φάρο ανοιχτό σε όλους. Είναι απαραίτητο να στηρίξουμε τέτοιες πρωτοβουλίες, διασφαλίζοντας τη βιωσιμότητα και την ανάπτυξή τους».

# data[].attributes.attachment_link.title
Beige Minimalist Collage Instagram Post (7)

# data[].attributes.headline
Ο σοβαρός τραυματισμός φιλάθλου στην Άρτα αναδεικνύει για ακόμη μια φορά την εγκατάλειψη των αθλητικών υποδομών.

# data[].attributes.subject
Ο σοβαρός τραυματισμός φιλάθλου στην Άρτα αναδεικνύει για ακόμη μια φορά την εγκατάλειψη των αθλητικών υποδομών.

# data[].attributes.body
Η ζωή ενός φιλάθλου σώθηκε κυριολεκτικά από θαύμα στην Άρτα, όταν μέρος της εξέδρας στο Δημοτικό Στάδιο κατέρρευσε κατά τη διάρκεια αγώνα, με αποτέλεσμα ο άνθρωπος αυτός να πέσει από ύψος τριών μέτρων.

Ως Τομεάρχης Πολιτισμού και Αθλητισμού του ΣΥΡΙΖΑ-ΠΣ, εκφράζω τη συμπαράστασή μου στον τραυματία και την οικογένειά του και εύχομαι ολόψυχα ταχεία ανάρρωση.

Το περιστατικό αυτό όμως δεν είναι ένα «μεμονωμένο συμβάν». Είναι η τραγική συνέπεια της συστηματικής απαξίωσης και εγκατάλειψης των αθλητικών εγκαταστάσεων σε όλη τη χώρα. Εγκαταστάσεων που δεν συντηρούνται, δεν ελέγχονται και δεν πληρούν ούτε τις στοιχειώδεις προδιαγραφές ασφάλειας – με ευθύνη της Πολιτείας και των αρμόδιων φορέων.

Το ερώτημα είναι σαφές: πόσα ακόμη «θαύματα» θα χρειαστούν για να αναλάβει επιτέλους η κυβέρνηση την ευθύνη της προστασίας της ανθρώπινης ζωής στους χώρους άθλησης;

Ο ΣΥΡΙΖΑ-ΠΣ έχει καταθέσει επανειλημμένα προτάσεις για εθνικό σχέδιο συντήρησης, ενεργειακής αναβάθμισης και πιστοποίησης των αθλητικών υποδομών. Δυστυχώς, η κυβέρνηση επιλέγει να τις αγνοεί.

Η ασφάλεια των φιλάθλων και των αθλητών δεν είναι προαιρετική. Είναι υποχρέωση. Και αν δεν μπορούν να την εγγυηθούν, ας δώσουν τόπο σε όσους μπορούν.

# data[].attributes.headline
Στήριξη των εργαζομένων στον πολιτισμό – Συνάντηση της Βουλευτή και Τομεάρχη Πολιτισμού του ΣΥΡΙΖΑ-ΠΣ, Μαρίνας Κοντοτόλη, με φορείς του σύγχρονου πολιτισμού ανήμερα της Παγκόσμιας Ημέρας Θεάτρου.

# data[].attributes.subject
Στήριξη των εργαζομένων στον πολιτισμό – Συνάντηση της Βουλευτή και Τομεάρχη Πολιτισμού του ΣΥΡΙΖΑ-ΠΣ, Μαρίνας Κοντοτόλη, με φορείς του σύγχρονου πολιτισμού ανήμερα της Παγκόσμιας Ημέρας Θεάτρου.

# data[].attributes.body
Την Πέμπτη 27 Μαρτίου 2025, Παγκόσμια Ημέρα Θεάτρου, ημέρα που υπενθυμίζει τη σημασία της θεατρικής τέχνης και των ανθρώπων της, η βουλευτής και Τομεάρχης Πολιτισμού του ΣΥΡΙΖΑ-ΠΣ, Μαρίνα Κοντοτόλη, πραγματοποίησε συνάντηση στη Βουλή με εκπροσώπους φορέων του σύγχρονου πολιτισμού.

Στη συνάντηση συμμετείχαν εκπρόσωποι της Εταιρείας Ελλήνων Σκηνοθετών, της Ένωσης Τεχνικών Ελληνικού Κινηματογράφου και Τηλεόρασης (ΕΤΕΚΤ) και της Πανελλήνιας Ομοσπονδίας Θεάματος και Ακροάματος (ΠΟΘΑ).

Ο διάλογος ήταν γόνιμος και ουσιαστικός, με επίκεντρο τα εργασιακά ζητήματα των εργαζομένων στον πολιτιστικό τομέα, τις καθημερινές προκλήσεις που αντιμετωπίζουν οι καλλιτέχνες και οι τεχνικοί του θεάματος, καθώς και την ανάγκη για θεσμική θωράκιση και αξιοπρεπείς συνθήκες εργασίας.

Με αφορμή τη συμβολική ημέρα, η κ. Κοντοτόλη υπογράμμισε ότι το θέατρο, ως θεμελιώδης πυλώνας του πολιτισμού, αντανακλά την κοινωνία, προάγει την καλλιτεχνική δημιουργία και υπενθυμίζει την υποχρέωση της πολιτείας να στηρίξει εμπράκτως τους ανθρώπους του πολιτισμού.

Ιδιαίτερη αναφορά έγινε στην υπογραφή συλλογικών συμβάσεων εργασίας από την Εταιρεία Ελλήνων Σκηνοθετών και την ΕΤΕΚΤ, μια σημαντική κατάκτηση για τη διασφάλιση των επαγγελματικών δικαιωμάτων στον χώρο του θεάματος.

Η Μαρίνα Κοντοτόλη επανέλαβε τη σταθερή δέσμευση του ΣΥΡΙΖΑ-ΠΣ για την ενίσχυση της πολιτιστικής παραγωγής, μέσα από πολιτικές που θα διασφαλίζουν τη βιωσιμότητα, την αναγνώριση και την προοπτική των εργαζομένων του πολιτιστικού τομέα.

Η Παγκόσμια Ημέρα Θεάτρου είναι υπενθύμιση ότι το θέατρο και η τέχνη ανήκουν σε όλους. Η πολιτεία οφείλει να διαμορφώσει ένα δίκαιο, σταθερό και προστατευτικό εργασιακό πλαίσιο για όλους όσοι συμβάλλουν καθημερινά στη δημιουργία και την προαγωγή του πολιτισμού.

# data[].attributes.attachment_link.title
Beige Minimalist Collage Instagram Post (5)

# data[].attributes.headline
Οφείλουμε σεβασμό στους εργαζόμενους – Η δημόσια συμπεριφορά της Υπουργού Πολιτισμού κ. Μενδώνη είναι απαράδεκτη.

# data[].attributes.subject
Οφείλουμε σεβασμό στους εργαζόμενους – Η δημόσια συμπεριφορά της Υπουργού Πολιτισμού κ. Μενδώνη είναι απαράδεκτη.

# data[].attributes.body
Η πρόσφατη δημοσιοποίηση του περιστατικού με πρωταγωνίστρια την Υπουργό Πολιτισμού κ. Λίνα Μενδώνη και την Προϊσταμένη της Εφορίας Αρχαιοτήτων κ. Παπαδημητρίου, προκάλεσε εύλογη ανησυχία και αποδοκιμασία. Δεν πρόκειται απλώς για μια “άτυχη στιγμή”, αλλά για μια ξεκάθαρη έκφραση εξουσιαστικής και απειλητικής συμπεριφοράς που εκδηλώθηκε δημόσια, μπροστά σε τρίτους.

Ανεξαρτήτως του λόγου, ανθρώπινος, οικονομικός ή υπηρεσιακός, ουδείς έχει το δικαίωμα να προσβάλλει ή να εκφοβίζει εργαζόμενους. Η αξιοπρέπεια στην εργασία είναι αδιαπραγμάτευτη. Το γεγονός ότι η Υπουργός Πολιτισμού αισθάνεται άνετα να επιπλήττει δημοσίως μια εργαζόμενη, δείχνει πολλά για τον τρόπο με τον οποίο αντιλαμβάνεται τη θέση της και τη λειτουργία των θεσμών.

Εκφράζουμε την απογοήτευσή μας για το ύφος και το ήθος της κ. Μενδώνη, που για ακόμη μία φορά στέκεται απέναντι από τους ανθρώπους του πολιτισμού αντί να τους στηρίζει. Καλούμε την κυβέρνηση να πάρει ξεκάθαρη θέση και να προστατεύσει τον πυρήνα κάθε πολιτιστικής δημιουργίας: τον εργαζόμενο άνθρωπο.

Η ευγένεια, ο σεβασμός και η δημόσια αξιοπρέπεια δεν είναι διακοσμητικά στοιχεία. Είναι ο καθρέφτης της δημοκρατίας.

# data[].attributes.headline
Η Τομεάρχης Πολιτισμού και Αθλητισμού του ΣΥΡΙΖΑ-ΠΣ στις εκδηλώσεις εορτασμού της 25ης Μαρτίου.

# data[].attributes.subject
Η Τομεάρχης Πολιτισμού και Αθλητισμού του ΣΥΡΙΖΑ-ΠΣ στις εκδηλώσεις εορτασμού της 25ης Μαρτίου.

# data[].attributes.body
Η Τομεάρχης Πολιτισμού και Αθλητισμού του ΣΥΡΙΖΑ-Προοδευτική Συμμαχία και Βουλευτής, Μαρίνα Κοντοτόλη, παρευρέθηκε στις εκδηλώσεις εορτασμού της 25ης Μαρτίου, ημέρα διπλής σημασίας για το έθνος μας, καθώς τιμούμε τόσο την Ελληνική Επανάσταση του 1821 όσο και τη θρησκευτική εορτή του Ευαγγελισμού της Θεοτόκου.

Συμμετείχε στη δοξολογία, που τελέστηκε με λαμπρότητα για τον Ευαγγελισμό της Θεοτόκου, και στην επιμνημόσυνη δέηση προς τιμήν των ηρώων της Επανάστασης. Στη συνέχεια, κατέθεσε στεφάνι στο μνημείο των πεσόντων και παρακολούθησε την παρέλαση, όπου μαθητές, πολιτιστικοί σύλλογοι και οι ένοπλες δυνάμεις απέδωσαν φόρο τιμής στους αγωνιστές του 1821.

Η 25η Μαρτίου αποτελεί ημέρα ιστορικής μνήμης και πνευματικής ανάτασης, υπενθυμίζοντας τις αξίες της ελευθερίας, της πίστης και της εθνικής ομοψυχίας που μας εμπνέουν διαχρονικά.

# data[].attributes.attachment_link.title
Beige Minimalist Collage Instagram Post (9)

# data[].attributes.headline
Μήνυμα της Βουλευτή Τρικάλων Μαρίνας Κοντοτόλη για τον εορτασμό της 25ης Μαρτίου: Η ελευθερία δεν είναι κεκτημένο , είναι διαρκής αγώνας

# data[].attributes.subject
Μήνυμα της Βουλευτή Τρικάλων Μαρίνας Κοντοτόλη για τον εορτασμό της 25ης Μαρτίου: Η ελευθερία δεν είναι κεκτημένο , είναι διαρκής αγώνας

# data[].attributes.body
Σήμερα τιμούμε την ψυχή ενός λαού που τόλμησε να πει «ελευθερία ή θάνατος», όταν όλα έμοιαζαν αδύνατα. Τιμούμε τη δύναμη εκείνων που ξεσηκώθηκαν, όχι επειδή ήξεραν πως θα νικήσουν, αλλά επειδή δεν άντεχαν πια να ζουν γονατισμένοι.

Αυτή η φλόγα μάς δείχνει τον δρόμο. Γιατί και σήμερα, σε κάθε γειτονιά, σε κάθε χωριό και πόλη της πατρίδας μας, υπάρχουν άνθρωποι που παλεύουν:

·      για ένα σπίτι που κινδυνεύει να βγει σε πλειστηριασμό,

·      για έναν μισθό που δεν φτάνει,

·      για ένα παιδί που θέλει να μείνει και να ονειρευτεί εδώ.

Η ελευθερία δεν είναι μόνο η απουσία κατακτητή. Είναι η παρουσία δικαιοσύνης, σεβασμού και αξιοπρέπειας. Είναι να μπορείς να σταθείς όρθιος, χωρίς φόβο.

Αυτό είναι το χρέος μας, απέναντι στους προγόνους μας, απέναντι στα παιδιά μας.

Χρόνια πολλά σε όλες και όλους.

Χρόνια πολλά, Ελλάδα.

# data[].attributes.headline
Συγχαρητήριο μήνυμα της Τομεάρχη Πολιτισμού και Αθλητισμού και Βουλευτή του ΣΥΡΙΖΑ-ΠΣ Μαρίνας Κοντοτόλη για την πρόκριση της Εθνικής Ομάδας Ποδοσφαίρου.

# data[].attributes.subject
Συγχαρητήριο μήνυμα της Τομεάρχη Πολιτισμού και Αθλητισμού και Βουλευτή του ΣΥΡΙΖΑ-ΠΣ Μαρίνας Κοντοτόλη για την πρόκριση της Εθνικής Ομάδας Ποδοσφαίρου.

# data[].attributes.body
Μια ολόκληρη χώρα πανηγυρίζει μαζί σας!

Η μεγάλη σας επιτυχία και η άνοδός σας στην ελίτ του UEFA Nations League δεν αποτελεί απλώς μια κορυφαία αθλητική διάκριση, αλλά και μια ισχυρή απόδειξη του πάθους, της σκληρής δουλειάς και της δύναμης που κρύβει μέσα του το ελληνικό ποδόσφαιρο.

Με ήθος, αγωνιστικότητα και ακατάβλητο πείσμα, καταφέρατε να συγκινήσετε και να εμπνεύσετε κάθε Έλληνα και κάθε Ελληνίδα. Μας θυμίσατε τι σημαίνει να υπερβαίνεις τα όριά σου, να τιμάς το εθνόσημο και να δικαιώνεις τις προσδοκίες ενός λαού που αγαπά το ποδόσφαιρο και στηρίζει με πάθος την Εθνική του ομάδα.

Η σημερινή σας νίκη είναι μόνο η αρχή. Συνεχίστε να ονειρεύεστε, να αγωνίζεστε, να γράφετε ιστορία. Η Ελλάδα είναι μαζί σας σε κάθε βήμα αυτής της πορείας.

Θερμά συγχαρητήρια σε όλους σας!

# data[].attributes.headline
Συγχαρητήριο μήνυμα της Τομεάρχη Πολιτισμού και Αθλητισμού και Βουλευτή του ΣΥΡΙΖΑ-ΠΣ για τον αγώνα του Μίλτου Τεντόγλου. 

# data[].attributes.subject
Συγχαρητήριο μήνυμα της Τομεάρχη Πολιτισμού και Αθλητισμού και Βουλευτή του ΣΥΡΙΖΑ-ΠΣ για τον αγώνα του Μίλτου Τεντόγλου. 

# data[].attributes.body
Ο Μίλτος Τεντόγλου είναι φαινόμενο!!

Καταφέρνει να μας συγκινεί κάθε φορά, σε κάθε αγώνα του, με την προσπάθεια και το ήθος του. Οι επιδόσεις και οι διακρίσεις του μας έχουν χαρίσει ανεπανάληπτες στιγμές χαράς ενώ το παράδειγμα του παραμένει δικαίως σταθερή αξία για τη νεα γενιά.

Σήμερα, η προσπάθεια του μπορεί να μην πήρε το χρώμα κάποιου μεταλλίου  αλλά σίγουρα αξίζει το χειροκρότημα όλων μας.

Ο Μίλτος είναι φαινόμενο. Από αυτά που λάμπουν περισσότερο κι από τα μετάλλια που έχει φέρει στη χώρα μας.

# data[].attributes.headline
Συγχαρητήριο μήνυμα της Τομεάρχη Πολιτισμού και Αθλητισμού και Βουλευτή του ΣΥΡΙΖΑ-ΠΣ για την διάκριση του Εμμανουήλ Καραλή.

# data[].attributes.subject
Συγχαρητήριο μήνυμα της Τομεάρχη Πολιτισμού και Αθλητισμού και Βουλευτή του ΣΥΡΙΖΑ-ΠΣ για την διάκριση του Εμμανουήλ Καραλή.

# data[].attributes.body
Ο Εμμανουήλ Καραλής μάς κάνει ξανά περήφανους

Η σημερινή επιτυχία του Εμμανουήλ Καραλή, με την κατάκτηση του αργυρού μεταλλίου στο Παγκόσμιο Πρωτάθλημα Κλειστού Στίβου, είναι κάτι πολύ περισσότερο από μία αθλητική διάκριση. Είναι μια βαθιά ανθρώπινη στιγμή.

Γιατί ο Καραλής δεν ξεχωρίζει μόνο για το ταλέντο και την αγωνιστική του συνέπεια, αλλά για τη δύναμη με την οποία έχει πορευτεί μέχρι εδώ. Για την ψυχραιμία, την ευαισθησία, την επιμονή και την αξιοπρέπεια που τον χαρακτηρίζουν.

Σε μια εποχή που χρειαζόμαστε αυθεντικά πρότυπα, ο Μανόλο – με τη δική του διαδρομή – μας θυμίζει πως η αριστεία δεν είναι αλαζονεία, είναι δουλειά και καρδιά.

Τον συγχαίρουμε θερμά και του ευχόμαστε να συνεχίσει να πετά με την ίδια καθαρότητα και πίστη. Είναι ήδη στη συνείδηση όλων μας νικητής.

# data[].attributes.headline
Δήλωση της Τομεάρχη Πολιτισμού και Αθλητισμού και Βουλευτή του ΣΥΡΙΖΑ ΠΣ για την Παγκόσμια Ημέρα Ποίησης.

# data[].attributes.subject
Δήλωση της Τομεάρχη Πολιτισμού και Αθλητισμού και Βουλευτή του ΣΥΡΙΖΑ ΠΣ για την Παγκόσμια Ημέρα Ποίησης.

# data[].attributes.body
Η Παγκόσμια Ημέρα Ποίησης αποτελεί μια μοναδική ευκαιρία να τιμήσουμε την τέχνη του λόγου, να αναδείξουμε τη δύναμη της ποίησης ως εργαλείο έκφρασης, διαλόγου και κοινωνικού στοχασμού. Καθιερωμένη από την UNESCO το 1999, η ημέρα αυτή υπενθυμίζει ότι η ποίηση είναι ένας παγκόσμιος πολιτιστικός θησαυρός που ενώνει λαούς και γενιές.

Σε μια εποχή γεμάτη προκλήσεις, η ποίηση εξακολουθεί να λειτουργεί ως καταφύγιο, ως γέφυρα επικοινωνίας και ως φάρος που φωτίζει τις ανησυχίες, τα όνειρα και τις ελπίδες των ανθρώπων. Από την αρχαιότητα μέχρι σήμερα, οι ποιητές μέσα από τις λέξεις τους αποτυπώνουν την ανθρώπινη εμπειρία, αναδεικνύοντας την ομορφιά, τη θλίψη, την αντίσταση και την ελευθερία.

Με αφορμή την Παγκόσμια Ημέρα Ποίησης, σας καλούμε να ανακαλύψετε ξανά τη μαγεία των λέξεων, να εμπνευστείτε από τους μεγάλους ποιητές και να δώσετε χώρο στη φωνή της σύγχρονης δημιουργίας. Ας τιμήσουμε την ποίηση όχι μόνο ως λογοτεχνική μορφή, αλλά και ως μέσο διατήρησης της μνήμης, διάδοσης των αξιών και διαμόρφωσης μιας συλλογικής ταυτότητας.

Ας γιορτάσουμε την ποίηση! Ας κρατήσουμε ζωντανές τις λέξεις που μας συνδέουν, που μας συγκινούν, που μας κάνουν να ονειρευόμαστε έναν καλύτερο κόσμο.

# data[].attributes.headline
Ομιλία στη Βουλή: «Συγκάλυψη στην υπόθεση των Τεμπών – Νομοσχέδιο που αποδυναμώνει την ασφάλεια και τη δικαιοσύνη».

# data[].attributes.subject
Ομιλία στη Βουλή: «Συγκάλυψη στην υπόθεση των Τεμπών – Νομοσχέδιο που αποδυναμώνει την ασφάλεια και τη δικαιοσύνη».

# data[].attributes.body
Στην Ολομέλεια της Βουλής τοποθετήθηκε η Τομεάρχης Πολιτισμού και Αθλητισμού και Βουλευτής του ΣΥΡΙΖΑ-ΠΣ, Μαρίνα Κοντοτόλη, καταγγέλλοντας τη στάση της κυβέρνησης απέναντι στην τραγωδία των Τεμπών και την απόπειρα συγκάλυψης των ευθυνών μέσω της βιαστικής ολοκλήρωσης της Προανακριτικής Επιτροπής.

«Η Νέα Δημοκρατία δεν θέλει να γίνει πραγματική έρευνα. Δεν επιτρέπει την εξέταση μαρτύρων, δεν φέρνει τις δικογραφίες στη Βουλή, δεν επιτρέπει τη διεύρυνση του κατηγορητηρίου. Επιλέγει τη φυγή και τη συγκάλυψη, προστατεύοντας κυβερνητικά στελέχη από τη λογοδοσία», τόνισε η Μαρίνα Κοντοτόλη, υπενθυμίζοντας ότι το άρθρο 156 του Κανονισμού της Βουλής απαιτεί πλήρη αιτιολόγηση και αποδείξεις για τα αδικήματα κυβερνητικών στελεχών.

«Η κυβέρνηση κάνει τα πάντα για να μην προχωρήσει η διαδικασία», δήλωσε χαρακτηριστικά.

Ως ΣΥΡΙΖΑ-ΠΣ, απαιτούμε πλήρη και ανεμπόδιστη διερεύνηση όλων των υποθέσεων που αφορούν κυβερνητικά στελέχη. Η Ελλάδα δεν αντέχει άλλο μια κυβέρνηση που θεωρεί τον εαυτό της υπεράνω του νόμου. Οι πολίτες αξίζουν αλήθεια, δικαιοσύνη και διαφάνεια.

Η Βουλευτής του ΣΥΡΙΖΑ-ΠΣ άσκησε δριμεία κριτική στο νομοσχέδιο της κυβέρνησης για την Ελληνική Αστυνομία και το σωφρονιστικό σύστημα, υπογραμμίζοντας ότι αποδυναμώνει αντί να βελτιώνει τις υπηρεσίες ασφάλειας και δικαιοσύνης.

«Με το άρθρο 78, η κυβέρνηση μετακινεί υψηλόβαθμα στελέχη της ΕΛ.ΑΣ. σε διοικητικές θέσεις, αφαιρώντας τα από την πρώτη γραμμή, ενώ οι μάχιμες υπηρεσίες αντιμετωπίζουν ήδη σοβαρές ελλείψεις προσωπικού», σημείωσε.

Όσον αφορά το σωφρονιστικό σύστημα, ανέφερε το χαρακτηριστικό παράδειγμα των φυλακών Τρικάλων, όπου το ιατρείο λειτουργεί μόνο πρωινές ώρες, οδηγώντας σε αδικαιολόγητες μεταγωγές κρατουμένων σε νοσοκομεία και επιβαρύνοντας την αστυνομία και τα δημόσια νοσοκομεία.

«Το άρθρο 182 δεν επιλύει το πρόβλημα των μεταγωγών για λόγους υγείας. Γιατί δεν προβλέπεται 24ωρη ιατρική κάλυψη μέσα στις φυλακές;», διερωτήθηκε.

Επιπλέον, κατήγγειλε τη συγκέντρωση εξουσίας στο Αρχηγείο της ΕΛ.ΑΣ. (άρθρα 8 & 9) και την ενίσχυση της Γενικής Διεύθυνσης Προστασίας Επισήμων (άρθρο 63), υπογραμμίζοντας ότι η κυβέρνηση μετατρέπει την αστυνομία σε μηχανισμό φύλαξης κυβερνητικών στελεχών και VIP προσώπων, αντί να την ενισχύει στις γειτονιές και τις τοπικές κοινωνίες.

Η Μαρίνα Κοντοτόλη ξεκαθάρισε ότι ο ΣΥΡΙΖΑ-ΠΣ καταψηφίζει το νομοσχέδιο και ζητά ενίσχυση της τοπικής αστυνόμευσης και αποκέντρωση των υπηρεσιών της ΕΛ.ΑΣ. Την αναβάθμιση της αστυνομικής εκπαίδευσης με έμφαση στα ανθρώπινα δικαιώματα. Και μια ουσιαστική βελτίωση του σωφρονιστικού συστήματος με 24ωρη ιατρική κάλυψη στις φυλακές.

«Η κυβέρνηση λειτουργεί με όρους συγκάλυψης και αναποτελεσματικότητας. Η κοινωνία απαιτεί απαντήσεις και δικαιοσύνη», κατέληξε η Μαρίνα Κοντοτόλη.

# data[].attributes.attachment_link.title
Ομιλία στο σ/ν του Υπουργείου Προστασίας του Πολίτη

# data[].attributes.headline
Η Τομεάρχης Πολιτισμού & Αθλητισμού και Βουλευτής του ΣΥΡΙΖΑ-ΠΣ κ. Μαρίνα Κοντοτόλη επισκέφθηκε την έκθεση “Catch Me” του Νικόλα Κονταξή στο Ίδρυμα Βασίλη & Ελίζας Γουλανδρή.

# data[].attributes.subject
Η Τομεάρχης Πολιτισμού & Αθλητισμού και Βουλευτής του ΣΥΡΙΖΑ-ΠΣ κ. Μαρίνα Κοντοτόλη επισκέφθηκε την έκθεση “Catch Me” του Νικόλα Κονταξή στο Ίδρυμα Βασίλη & Ελίζας Γουλανδρή.

# data[].attributes.body
Την έκθεση “Catch Me” του διεθνώς αναγνωρισμένου Ελληνοαμερικανού καλλιτέχνη Νικόλα Κονταξή επισκέφθηκε η Τομεάρχης Πολιτισμού & Αθλητισμού του ΣΥΡΙΖΑ-ΠΣ, στο Ίδρυμα Βασίλη & Ελίζας Γουλανδρή.

Η έκθεση, που φιλοξενείται για πρώτη φορά στην Ελλάδα, αποτελεί έναν ύμνο στη δύναμη της ανθρώπινης θέλησης και της συμπερίληψης. Τα έργα του Νικόλα Κονταξή, γεμάτα ένταση, συναίσθημα και αισιοδοξία, στέλνουν ένα παγκόσμιο μήνυμα ότι η τέχνη μπορεί να ξεπεράσει κάθε εμπόδιο και να γίνει γέφυρα επικοινωνίας και έκφρασης.

Μετά την περιήγησή της στην έκθεση, η βουλευτής δήλωσε:

“Η τέχνη του Νικόλα Κονταξή μας υπενθυμίζει πως η δημιουργικότητα δεν γνωρίζει όρια. Ο ίδιος, μέσα από το έργο του, μετατρέπει τις προκλήσεις της ζωής του σε δύναμη και έμπνευση για όλους μας. Είναι χρέος της πολιτείας να στηρίζει και να προωθεί την τέχνη ως μέσο έκφρασης και ενδυνάμωσης, ειδικά για όσους αντιμετωπίζουν περιορισμούς και δυσκολίες.”

Ο ΣΥΡΙΖΑ-ΠΣ, μέσω του προγράμματός του για τον Πολιτισμό, δεσμεύεται για την ενίσχυση της προσβασιμότητας στην τέχνη και τη στήριξη καλλιτεχνών που με το έργο τους προάγουν τη συμπερίληψη, τη διαφορετικότητα και την κοινωνική ευαισθητοποίηση.

# data[].attributes.attachment_link.title
Beige Minimalist Collage Instagram Post (10)

# data[].attributes.headline
Επίσκεψη της Βουλευτή και Τομεάρχη Πολιτισμού και Αθλητισμού του ΣΥΡΙΖΑ-ΠΣ, Μαρίνας Κοντοτόλη, στα έργα τέχνης στο Ωνάσειο Νοσοκομείο: Στήριξη στην Τέχνη ως Μέσο Επούλωσης και Υποστήριξης.

# data[].attributes.subject
Επίσκεψη της Βουλευτή και Τομεάρχη Πολιτισμού και Αθλητισμού του ΣΥΡΙΖΑ-ΠΣ, Μαρίνας Κοντοτόλη, στα έργα τέχνης στο Ωνάσειο Νοσοκομείο: Στήριξη στην Τέχνη ως Μέσο Επούλωσης και Υποστήριξης.

# data[].attributes.body
Τη Δευτέρα, 17 Μαρτίου 2025, η Βουλευτής και Τομεάρχης Πολιτισμού και Αθλητισμού του ΣΥΡΙΖΑ-ΠΣ, Μαρίνα Κοντοτόλη, ξεναγήθηκε στα έργα τέχνης που εκτίθενται στο Ωνάσειο Νοσοκομείο και ανήκουν στη συλλογή του Ιδρύματος Ωνάση. Η ξενάγηση στον χώρο πραγματοποιήθηκε από την κ. Ά. Παλάσκα, Συντονίστρια της Συλλογής Έργων Τέχνης του Ιδρύματος Ωνάση, καθώς και από την κ. Α. Μπριασούλη, Υπεύθυνη Επικοινωνίας με τον/την Πολίτη του Ωνάσειου Νοσοκομείου.

Η Βουλευτής ενημερώθηκε για την αξιόλογη αυτή πρωτοβουλία, η οποία φέρνει την τέχνη μέσα στο περιβάλλον της υγείας, προσφέροντας ένα αισθητικό και ψυχικό στήριγμα τόσο στους ασθενείς όσο και στους εργαζομένους του νοσοκομείου.

Κατά τη διάρκεια της ξενάγησης, συζητήθηκε η σημασία του πολιτισμού ως εργαλείου υποστήριξης και επούλωσης, καθώς και ο ρόλος που μπορούν να διαδραματίσουν αντίστοιχες πρωτοβουλίες στη βελτίωση της ψυχολογίας των ασθενών.

Η κ. Κοντοτόλη εξέφρασε την αμέριστη στήριξή της σε δράσεις που ενισχύουν την παρουσία του πολιτισμού σε χώρους υγείας, τονίζοντας ότι «η τέχνη δεν είναι πολυτέλεια, αλλά ένα αναπόσπαστο στοιχείο της ανθρώπινης εμπειρίας, ικανό να προσφέρει παρηγοριά, έμπνευση και δύναμη σε όσους το έχουν ανάγκη».

# data[].attributes.attachment_link.title
Beige Minimalist Collage Instagram Post (12)

# data[].attributes.headline
Συγχαρητήριο μήνυμα της Τομεάρχη Πολιτισμού και Αθλητισμού και Βουλευτή του ΣΥΡΙΖΑ- ΠΣ κ. Μαρίνας Κοντοτόλη για το χρυσό μετάλλιο του Γιάννη Κυριαζή.

# data[].attributes.subject
Συγχαρητήριο μήνυμα της Τομεάρχη Πολιτισμού και Αθλητισμού και Βουλευτή του ΣΥΡΙΖΑ- ΠΣ κ. Μαρίνας Κοντοτόλη για το χρυσό μετάλλιο του Γιάννη Κυριαζή.

# data[].attributes.body
Θερμά συγχαρητήρια στον Γιάννη Κυριαζή για το χρυσό μετάλλιο στο Ευρωπαϊκό Κύπελλο Ρίψεων

Ο ελληνικός αθλητισμός γιορτάζει μια ακόμα σπουδαία επιτυχία! Ο Γιάννης Κυριαζής, με ψυχραιμία, αφοσίωση και σκληρή δουλειά, κατέκτησε το χρυσό μετάλλιο στο Ευρωπαϊκό Κύπελλο Ρίψεων, κάνοντας περήφανους όλους τους Έλληνες.

Η νίκη του δεν είναι απλώς μια αθλητική διάκριση. Είναι ένα παράδειγμα συνέπειας, επιμονής και πάθους – χαρακτηριστικά που διαμορφώνουν τους πραγματικούς πρωταθλητές. Ο Κυριαζής αποδεικνύει ότι το ελληνικό ταλέντο, όταν έχει την ευκαιρία να εκφραστεί, μπορεί να ξεχωρίσει στη διεθνή σκηνή.

Τον συγχαίρουμε θερμά για την κορυφαία αυτή επίδοση και του ευχόμαστε να συνεχίσει να μας εμπνέει με τις επιτυχίες του!

# data[].attributes.headline
Η Μαρίνα Κοντοτόλη έτρεξε στον 16ο Αγώνα Δρόμου Καλαμπάκα-Τρίκαλα «Θανάσης Σταμόπουλος»
 

# data[].attributes.subject
Η Μαρίνα Κοντοτόλη έτρεξε στον 16ο Αγώνα Δρόμου Καλαμπάκα-Τρίκαλα «Θανάσης Σταμόπουλος»
 

# data[].attributes.body
Η Βουλευτής Τρικάλων και Τομεάρχης Πολιτισμού & Αθλητισμού του ΣΥΡΙΖΑ-ΠΣ, Μαρίνα Κοντοτόλη, συμμετείχε στον 16ο Αγώνα Δρόμου Καλαμπάκα – Τρίκαλα «Θανάσης Σταμόπουλος», στέλνοντας μήνυμα πως ο αθλητισμός ενώνει και εμπνέει.

Συνεχάρη τους διοργανωτές για την εξαιρετική οργάνωση και όλους τους αθλητές και αθλήτριες για τη συμμετοχή τους, τονίζοντας τη σημασία του μαζικού αθλητισμού. Πρόσθεσε, επίσης, πως ευχαριστεί τον προπονητή της, Παναγιώτη Οικονόμου, για την πολύτιμη καθοδήγησή του. Ο αγώνας αποτελεί θεσμό που τιμά τη μνήμη του σπουδαίου μαραθωνοδρόμου και ενισχύει την αθλητική κουλτούρα.

Η μεγάλη συμμετοχή αποδεικνύει τη δυναμική του αθλητισμού στην τοπική κοινωνία, προσελκύοντας δρομείς από όλη την Ελλάδα. Η στήριξη τέτοιων πρωτοβουλιών είναι απαραίτητη για την προαγωγή της άθλησης και της υγείας.

Ο αθλητισμός είναι στάση ζωής και η Μαρίνα Κοντοτόλη συνεχίζει να το αποδεικνύει με πράξεις!

# data[].attributes.attachment_link.title
Beige Minimalist Collage Instagram Post (11)

# data[].attributes.headline
Όταν η πολιτιστική κληρονομιά γίνεται προνόμιο για λίγους, η είσοδος  των 120€ στην Ακρόπολη είναι απαγορευτική για μία τετραμελή οικογένεια.  

# data[].attributes.subject
Όταν η πολιτιστική κληρονομιά γίνεται προνόμιο για λίγους, η είσοδος  των 120€ στην Ακρόπολη είναι απαγορευτική για μία τετραμελή οικογένεια.  

# data[].attributes.body
Μπήκε και επίσημα σε εφαρμογή η περσινή υπουργική απόφαση της κυβέρνησης Μητσοτάκη για τη νέα τιμολογιακή πολιτική στους αρχαιολογικούς χώρους και τα μουσεία. Μια απόφαση που, ως ΣΥΡΙΖΑ ΠΣ, προειδοποιούσαμε από την πρώτη στιγμή πως είναι καταστροφική και τώρα δικαιωνόμαστε, καθώς διαμαρτύρεται ανοιχτά η κοινωνία, οι επισκέπτες αλλά και άνθρωποι της τουριστικής αγοράς για τις υπέρογκες και παράλογες αυξήσεις.

Από την 1η Απριλίου, η είσοδος στην Ακρόπολη κοστίζει 30 ευρώ — χειμώνα-καλοκαίρι. Το εισιτήριο αυξήθηκε από τα 20 στα 30 ευρώ, δηλαδή κατά 50%. Καταργήθηκε η χαμηλότερη τιμή της χειμερινής περιόδου, καθιερώνοντας ενιαίο flat rate όλο τον χρόνο.

Μια τετραμελής οικογένεια θα χρειαστεί 120 ευρώ μόνο για την Ακρόπολη! Για να επισκεφθεί δε και τους υπόλοιπους χώρους του ιστορικού κέντρου (Αρχαία Αγορά, Ρωμαϊκή Αγορά, Κεραμεικός, Ολυμπιείο, Βιβλιοθήκη Αδριανού, Λύκειο), θα πρέπει να πληρώσει ξεχωριστά για τον καθένα, καθώς καταργήθηκε και το ενιαίο εισιτήριο. Έτσι, ενώ με το ενιαίο εισιτήριο θα πλήρωνε 30 € το άτομο, τώρα ξεπερνάει τα 100€ το άτομο, αύξηση 333% !!!

Αντίστοιχες αυξήσεις ισχύουν σε όλους σχεδόν τους χώρους: στην Αρχαία Ολυμπία η αύξηση φτάνει το 70%, ενώ με τη νέα κατηγοριοποίηση με βάση την επισκεψιμότητα, υπάρχουν χώροι όπου το κόστος εισόδου αυξήθηκε άνω του 60%.

Και σαν να μην έφτανε αυτό, τα μουσεία που έχουν μετατραπεί σε ΝΠΔΔ θα εφαρμόζουν ξεχωριστή τιμολογιακή πολιτική με αποφάσεις των διορισμένων από την Υπουργό Διοικητικών Συμβουλίων — χωρίς κανένα πλαίσιο κοινωνικής δικαιοσύνης ή κρατικού ελέγχου.

Η κυβέρνηση επιλέγει να προσεγγίσει τον πολιτισμό με όρους κερδοφορίας και αγοραίας αποτίμησης, εντάσσοντας τις αυξήσεις αυτές σε μια στρατηγική που εξυπηρετεί την εισπραξιμότητα, όχι τη δημοκρατική πρόσβαση. Δεν πρόκειται για εξορθολογισμό — πρόκειται για εξαίρεση των πολλών από την πολιτιστική εμπειρία.

Το δόγμα «πολιτισμός μόνο για όσους αντέχουν να πληρώσουν» είναι επικίνδυνο. Απομακρύνει τους νέους, αποκλείει τους οικονομικά ασθενέστερους, μετατρέπει την πολιτιστική κληρονομιά από αγαθό σε κοινό εμπόρευμα.

Ο ΣΥΡΙΖΑ-ΠΣ δηλώνει ξεκάθαρα:

Τα μνημεία δεν ανήκουν στην αγορά. Ανήκουν στην κοινωνία.
Και πρέπει να παραμείνουν προσβάσιμα, ζωντανά, δημόσια και οικουμενικά.